Dassault Mirage 2000

Dassault Mirage 2000 er et fransk multirolle jagerfly bygget av Dassault Aviation.

 Historikk 
Mirage 2000 ble utviklet av Dassault Aviation for det franske luftforsvaret, Armée de l'air. Utviklingen av flytypen ga også Dassault en god konkurrent til F-16, som hadde slått Mirage F1 i konkurransen om å bli det nye jagerflyet for luftforsvaret i Belgia, Danmark, Nederland og Norge.

Den første prototypen fløy første gang 10. mars 1978. Det første produksjonseksemplaret fløy første gang 20. november 1982, og flyet ble operativt i 1984. Den siste av i alt 601 Mirage 2000 produsert ble levert i november 2007 til det hellenske flyvåpenet.

 Brukerland 
 Armée de l'air ( Frankrike ) er den største operatøren av Mirage 2000 med i alt 315 fly levert mellom 1984 og 2001. Disse inkluderer 124 Mirage 2000C, 30 Mirage 2000B, 75 Mirage 2000N og 86 Mirage 2000D. Mirage 2000 ble brukt av Armée del Air i den første golfkrigen i 1991, i Kosovo og i Afghanistan. En Mirage 2000N ble skutt ned over Kosovo i august 1995 av et SA-7 missil. Mirage 2000 er beregnet å være i tjeneste med Armée del Air fram til 2031.
 16 Mirage 2000EM og 4 Mirage 2000BM (to-setere) ble levert til Egypt mellom juni 1986 og desember 1988.
 De forente arabiske emirater har blitt levert 22 Mirage 2000EAD, 8 Mirage 2000RAD og 6 Mirage 2000DAD. 
 Hellas har blitt levert 36 Mirage 2000EG, 4 Mirage 2000DG og 15 Mirage 2000-5 Mk 2.
 India har i alt 59 Mirage 2000H og Mirage 2000TH i tjeneste, lokalt kjent som Vajra. Disse ble levert mellom 1985 og 2003.
 Peru ble levert 10 Mirage 2000P og 2 Mirage 2000DP fra 1986.
 Qatar opererer 12 Mirage 2000-5, 9 en-setere og 3 to-setere.
 Taiwan ble levert 48 Mirage 2000-5EI og 12 Mirage 2000-5DI mellom mai 1997 og juni 1998.

 Spesifikasjoner (Mirage 2000C) 

 Tekniske data  Mannskap 1 Pilot Lengde 14,36 m  Vingespenn 9,13 m Høyde 5,30 m Vingeareal  m²  Vekt (uten last) 7 600 kg Vekt (maksimum) 16 500 kg  Motor 1 × SNECMA M53-P2 med etterbrenner (skyvekraft 95 kN) Ytelser  Maksimal hastighet Mach 2,2 (ved stor høyde), Mach 1,2 (ved havnivå) Rekkevidde 1 480 km Marsjhøyde 18 000 m Klatrefart 17 100 m/min Vingelast  kg/m² Bevæpning  Kanon 2 × 30 mm DEFA kanoner Missiler Luft-til-luft: 4 × MBDA MICA

 Eksterne lenker 
 Dassault Mirage 2000

Kategori:Jagerfly
Kategori:Enmotors jetdrevne luftfartøy
Kategori:Dassault-luftfartøy